CELEX: 62009TN0016
Language: sk
Date: 2009-01-19 00:00:00
Title: Vec T-16/09 P: Odvolanie podané 19. januára 2009 : Luigi Marcuccio proti uzneseniu Súdu pre verejnú službu zo 4. novembra 2008 vo veci F-87/07, Marcuccio/Komisia

7.3.2009   
            
            
               SK
            
            
               Úradný vestník Európskej únie
            
            
               C 55/48
            
         Odvolanie podané 19. januára 2009: Luigi Marcuccio proti uzneseniu Súdu pre verejnú službu zo 4. novembra 2008 vo veci F-87/07, Marcuccio/Komisia
   (Vec T-16/09 P)
   (2009/C 55/86)
   Jazyk konania: taliančina
   Účastníci konania
   
      Odvolateľ: Luigi Marcuccio (Tricase, Taliansko) (v zastúpení: G. Cipressa, advokát)
   
      Ďalší účastník konania: Komisia Európskych spoločenstiev
   Návrhy odvolateľa
   
               —
            
            
               V každom prípade:
               
                           (A.1)
                        
                        
                           zrušiť v celom rozsahu a bez akejkoľvek výnimky napadnuté uznesenie;
                        
                     
                           (A.2)
                        
                        
                           určiť, že žaloba, na základe ktorej sa začalo prvostupňové konanie je v celom rozsahu prípustná.
                        
                     
         
               —
            
            
               Hlavne:
               
                           (B.1)
                        
                        
                           vyhovieť v celom rozsahu a bez akejkoľvek výnimky návrhu žalobcu uvedenému v žalobe, na základe ktorej sa začalo prvostupňové konanie;
                        
                     
                           (B.2)
                        
                        
                           zaviazať žalovanú na náhradu trov konania, vrátane odmien a náhrad, ktoré vznikli žalobcovi a ktoré súvisia s prvostupňovým a odvolacím konaním,
                        
                     
         
               —
            
            
               alebo subsidiárne:
               
                           (B.3)
                        
                        
                           vrátiť vec na nové konanie Súdu pre verejnú službu, v inom zložení, preto, aby znova rozhodol o tom istom predmete konania.
                        
                     
         Odvolacie dôvody a hlavné tvrdenia
   Napadnutým rozhodnutím v tejto právnej veci je uznesenie Súdu pre verejnú službu zo 4. novembra 2008, ktorým sa rozhodlo vo veci T-87/07, L. Marcuccio/Komisia.
   Dôvody a hlavné tvrdenia sú podobné tým, ktoré sú uvedené vo veci T-9/09, L. Marcuccio/Komisia.
   Žalobca najmä uvádza, že Súd pre verejnú službu nerozhodol o základnom bode sporu, teda o povolení predložiť potvrdenie vystavené lekárom. Žalobca tiež uviedol, že rozhodnutie má nedostatok spočívajúci v úplne nedostatočnom odôvodnení a nelogickosti rozhodnutí o údajnej neprípustnosti návrhu na náhradu škody, návrhu, o ktorom súd uviedol, že „existujú predmetné úkony, skutočnosti a konania, a tiež, prinajmenšom incidenčne, ich nezákonnosť“, a o neprípustnosti žaloby, na základe ktorej sa začalo prvostupňové konanie ako celok.